open-index/open-wikipedia-markdown huggingface dataset:
Mikalojus Potockis (1572)

**Mikalojus Potockis ** (1517/1520 – 1572 m. gegužės 2 d.) – ATR valstybinis ir karinis veikėjas, karaliaus rūmininkas ir rotmistras (1550), Podolės žemės generolas (1555), Chmelnicko (1569) ir Kameneco (1571) seniūnas, Karūnos lauko sargybinis.

## Biografija
Lenkijos žymios magnatų Potockių giminės atstovas, herbo „Piliawa“ savininkas. Haličo pakamario Jokūbo Potockio (apie 1481 – iki 1551) vyresnysis sūnus nuo pirmos santuokos su Katerina Emelnicka (m. iki 1544).
 
Kartu su tėvu dalyvavo 1531 m. Moldavijos armijos sutriuškinime Obertyno mūšyje.

1542 m. pardavė Albingovo dvaro žemes Albigovo Peremyšlio vėliavininkui Mikalojui Tarlo. 1545 metais Mikalojus Potockis buvo išsiųstas su dovanomis pas karalienę Izabelę Jogailaitę į Transilvaniją. 1549 m. grįžo į karinę tarnybą, 1550 metais – husarų vėliavos rotmistras (80 arklių) Gorodoke.

1553 m. Mikalojus Potockis nutraukė karinę tarnybą ir tapo karaliaus rūmininku. 1553 m. Lenkijos karaliaus Žygimanto Augusto vestuvėse su Katerina Habsburgaite dalyvavo dvikovoje su Stanislavu Menžiku. Priešininkai iš pradžių kovojo su ietimis, po to su kardais.

Nuo 1555 m. – Senos pilies Podolės Kamenece valdytojas. 1555–1558 m. kaip samdinys tarnavo Prūsijos hercogo Alberto Hohencolerno armijoje. 1558–1559 m. buvo nuosavos vėliavos vadas ir dalyvavo susirėmimuose su turkais netoli Baro. 1560–1562 m. dalyvavo Livonijos kare, vadovaudamas vėliavai, sudarytai iš 160 raitelių.

Nuo 1569 m. – Chmelniko seniūnas, nuo 1571 m. – Kameneso seniūnas. Būdamas Karūnos lauko sargybiniu, Mikalojus Potockis vadovavo Podolės vaivadijos gynybai nuo Krymo totorių antpuolių.

Išskyrus iš tėvo paveldėtų Sokolovo dvaro žemes, 1552 m. rugpjūčio 14 d. Mikalojus Potockis gavo iš Lenkijos karaliaus valdyti: Olchoveco, Tiškovco ir Jablonuvo kaimus. Taip pat buvo Krogulco valdytojas.

1572 m. gegužę Mikalojus Potockis mirė ir buvo palaidotas Krokuvoje.

## Šeima
Apie 1550 m. vedė Aną Čerminską (1525–1579/1581), Andžejaus Čerminskio dukterį. Vaikai:

* Janas (apie. 1551–1611), Podolės žemės generolas, kalvinistas
* Andžejus (apie 1552–1609), Kameneco kaštelionas, kalvinistas
* Jokūbas (apie 1554–1613), Podolės žemės generolas
* Mikalojus (g. 1557), rotmistras
* Barbora Potocka (g. 1559), Chmelniko seniūno Jokūbo Strusio (m. 1588) žmona
* Katerina Potocka (1561–1619), Haličo kašteliono Stanislavo Voluckio žmona
* Ana Potocka (g. 1563), Kuropatvo žmona
* Stefanas (1568–1631), Podolės žemės generolas, Braclavo vaivada

## Literatūra
* *Niesiecki К.* Korona polska przy złotej wolności starożytnymi wszystkich katedr, prowincji i rycerstwa klejnotami… .- Lwów, 1740. t.3.- 938 s., s.685
* *S.Barącz*. Pamiątki buczackie.- Lwów: Drukarnia «Gazety narodowej», 1882.- 168s.

## Nuorodos
* Николай Потоцкий на «Родоводе»
Albert Techov

**Albertas Techovas** (g. 1980 m. kovo 28 d. Vilniuje) – Lietuvos dziudo ir savigynos imtynininkas, olimpietis.

2005 m. baigė LKKA. Dirba Vilniaus miesto sporto centre dziudo imtynių treneriu.

## Sporto karjera

Nuo 2003 m. buvo Lietuvos dziudo rinktinės narys. Treneris – Eduard Techov (nuo 1994 m.). 

Buvo 8 kartus Lietuvos dziudo (2001-2008 m.) ir 2 kartus savigynos imtynių (2000, 2002 m.) čempionas, dziudo vicečempionas (1999, 2009 m.), Lietuvos dziudo čempionato bronzos medalininkas (1997 m.).

Buvo Europos (2010 m., Rusija, 5 vieta) ir pasaulio (2006 m., Gruzija, 9-12 vieta; 2007 m., Didžioji Britanija ir 2008 m., Gruzija, 3 vieta; 2009 m., Prancūzija, 7 vieta) dziudo taurės varžybų dalyvis. 2001-2010 m. dalyvavo 11 Europos dziudo čempionatų (didžiausias laimėjimas - 5 vieta, 2007 m., Belgradas, Serbija) ir 6 pasaulio dziudo čempionatuose (didžiausias laimėjimas - 9 vieta, 2001 m., Miunchenas, Vokietija; 2007 m., Rio de Žaneiras, Brazilija) . 

Pasaulio kariškių dziudo čempionate iškovojo bronzos medalį (2005 m., Sankt Peterburgas, Rusija, 60 kg). 

Dalyvavo dvejose olimpinėse žaidynėse. 2008 m. vasaros olimpinėse žaidynėse Pekine (Kinija) dziudo varžybose svorio kategorijoje iki 60 kg užėmė 17–33 vietą (dalyvavo 33 imtynininkai). 2004 m. olimpiadoje Atėnuose (Graikija) dziudo varžybose (iki 60 kg) užėmė 17–33 vietą (tarp 33 dalyvių).

## Šaltiniai

## Nuorodos

* Albertas Techovas Lietuvos sporto enciklopedijoje
* Albertas Techovas (''sports-reference.com'') 
* Albertas Techovas (''judoinside.com'')
Hansas Gecas

**Hansas Gecas** (g. 1899 m. rugsėjo 24 d. Kaune - m. Vokietijoje) – tarpukario Lietuvos futbolininkas, olimpietis (1924 m.).   

## Sporto pasiekimai

H. Gecas atstovavo KSK Kultus futbolo klubui iš Kauno Šančių priemiesčio. 
Buvo Lietuvos futbolo rinktinės narys, dalyvavo 1924 m. vasaros olimpinėse žaidynėse Paryžiuje (Prancūzija), kur su Lietuvos rinktine užėmė 17-22 vietas. 

Lietuvos rinktinės sudėtyje sužaidė 2 rungtynes: 1924 m. Paryžiaus olimpiadoje prieš Šveicariją ir draugiškose prieš Egiptą.

## Nuorodos

* Hansas Gecas (''sports-reference.com'')
Rūdiškių aerodromas

**Rūdiškių aerodromas** – privatus, nekontroliuojamas aerodromas Trakų rajone,  8 km atstumu į pietvakarius nuo Rūdiškių, Antakalnio kaime. 

## Duomenys
Aerodrome yra vienas takas RWY 01/19.  Skrydžiai atliekami tik pagal vizualaus skydžio taisykles dienos metu. Radijo ryšio dažnis: 122,350 MHz. Nėra degalų stoties, tako apšvietimo.
Dita Želvienė

**Dita Želvienė** (*kitos pav.* **Babrauskaitė, Kareckienė**; g. 1968 m. balandžio 18 d. Kaune) – Lietuvos plaukikė, plaukimo trenerė, olimpietė. 

1990 m. baigė LKKI. 2001-2008 m. Kauno plaukimo mokyklos trenerė. Žymiausieji ugdytiniai: K. Ramašauskas, E. Kareckaitė. 

## Sportiniai pasiekimai

Daugkartinė Lietuvos plaukimo čempionė (45 kartus, įvairiais stiliais) ir rekordininkė (51 kartą). Du kartus laimėjo plaukimo maratoną Ventės ragas-Nida (1985, 1986 m.). 

SSRS čempionatų plaukimo 50 m l. st. (1986) ir delfinu (1988), SSRS tautų spartakiados (1986) plaukimo 50 m l. st. ir peteliške bronzos medalininkė. 

Europos (1993-1999 m.), pasaulio (1996, 1997 m.), plaukimo čempionatų dalyvė.

Atstovavo Lietuvą 1996 m. vasaros olimpinėse žaidynėse Atlantoje (JAV):
* 50 m laisvuoju stiliumi, 26.55, 31 vieta (55 dalyvės)
* 100 m laisvuoju stiliumi, 58.57, 37 vieta (64 dalyvės)
* 100 m peteliške, 1:04.63, 39 vieta (44 dalyvės)

## Nuorodos

* Dita Želvienė Lietuvos sporto enciklopedijoje
* Dita Želvienė (''sports-reference.com'') 
* Lietuvos plaukimo federacija. 1996 m. Atlanta
Ričardas Panavas

**Ričardas Panavas** (g. 1972 m. balandžio 1 d. Vilniuje) – buvęs slidininkas, olimpietis.

1995 m. baigė Vilniaus pedagoginį universitetą. Dirba Vilniaus miesto sporto centro slidinėjimo treneriu.

## Sportiniai pasiekimai

R. Panavo treneriai: Jakovas Gimbickis (1983–1895, pirmasis), K. Milašius (1997–2002).

Vilniaus internatinės sporto mokyklos auklėtinis (1991). 1997–2002 m. Lietuvos olimpinio sporto centro slidinėjimo rinktinės narys.

Įvairiose distancijose, estafetėse, klasikiniu ir laisvuoju stiliais, 21 kartą tapo Lietuvos slidinėjimo čempionu.

Pasaulio čempionatų dalyvis:
* 1993 m. Falune (Švedija): 10 km kl. st. užimta 77 vieta, 10 km kl. st. + 15 km l. st. – 73 vieta, 30 km kl. st. – 51 vieta, 50 km l. st. – 70 vieta.
* 1997 m. Trondheime (Norvegija): 50 km kl. st. – 24 vieta, 10 km kl. st. – 63 vieta, 15 km persekiojimo lenktynėse – 69 vieta.
* 1999 m. Ramzau (Austrija): 50 km kl. st. – 33 vieta.
* 2001 m. Lahtyje (Suomija) 15 km kl. st. – 33 vieta, 30 km kl. st. – 23 vieta.

Dalyvavo ketveriose žiemos olimpinėse žaidynėse:
* 1992 m. Albervilyje (Prancūzija): 10 km kl. st. – 54 vieta, 30 km kl. st. – 41 vieta, 15 km l. st. – 50 vieta.
* 1994 m. Lilehameryje (Norvegija): 10 km kl. st. – 38 vieta, 15 km l. st. – 48 vieta, 50 km kl. st. – 30-32 vieta.
* 1998 m. Nagane (Japonija): 10 km kl. st. – 30 vieta, 15 km l. st. – 42 vieta, 30 km kl. st. – 30 vieta.
* 2002 m. Solt Leik Sityje (JAV): 2 × 10 km persekiojimo lenktynėse – 49 vieta, 15 km l. st. – 39 vieta, 50 km kl. st. – 44 vieta.

## Šaltiniai

## Nuorodos

* Ričardas Panavas Lietuvos sporto enciklopedijoje
* Ričardas Panavas (''sports-reference.com'') 
* Ričardas Panavas: slidinėjimas Lietuvoje perspektyvų neturi (''15min.lt'')
Jurgis Hardingsonas

**Jurgis Hardingsonas** (1892 m. rugsėjo 24 d. Lietuvoje – 1936 m. Vokietijoje) – tarpukario Lietuvos futbolininkas, 1924 m. vasaros olimpinių žaidynių Paryžiuje dalyvis.

## Sporto pasiekimai

J. Hardingsonas buvo Kauno Šančių priemiesčio KSK Kultus futbolo klubo žaidėjas.
Su Lietuvos futbolo rinktine dalyvavo 1924 m. vasaros olimpinėse žaidynėse Paryžiuje. Kartu su Lietuvos rinktine užėmė 17–22 vietas.

Lietuvos rinktinės sudėtyje sužaidė 2 rungtynes: 1924 m. Paryžiaus olimpiadoje prieš Šveicariją ir draugiškose prieš Egiptą.

## Nuorodos
* Jurgis Hardingsonas (''sports-reference.com'') 
* Jurgis Hardingsonas (''fifa.com'')
Reao

**Reao** () arba ***Natupė*** (*Natūpe*) – koralinis atolas Ramiajame vandenyne, Prancūzijos Polinezijoje, Tuamotu salyne. Yra rytinėje salyno dalyje, 1340 km į rytus nuo Taičio, 48 km nuo Pukarua atolo (artimiausia sala). Plotas – 9 km², lagūnos plotas – 34 km².

Atolas nusidriekęs šiaurės vakarų–pietryčių kryptimi 24,5 km, plotis iki 5 km. Lagūna uždara. Atolo žiedą šiaurės rytuose sudaro viena ištisa salelė, o pietvakariuose – daug smulkių.

2017 m. Reao gyveno 351 žmogus. Veikia oro uostas (nuo 1979 m.). Verčiamasi daugiausia kopros paruošimu (318 t per 2009 m.), turizmu, žuvininkyste. Reao kartu su Pukarua sudaro Reao komuną. Yra Šv. Augustino bažnyčia, senovės polineziečių šventviečių (*marae*) liekanos.

Pirmasis salą pasiekęs europietis buvo prancūzas Luisas Izidoras Diuperėjus (1823 m.). Jis salą jūrų ministro garbei pavadino Klermon Toneru (*Clermont-Tonnerre*). Žiulis Diumonas d’Urvilis salą 1838 m. pavadino Minerva. XIX a. antroje pusėje steigėsi katalikų misija. 1983 m. Reao salą nuniokojo smarkus uraganas.

## Šaltiniai
Tatakotas

**Tatakotas** () – koralinis atolas Ramiajame vandenyne, Prancūzijos Polinezijoje, Tuamotu salyne. Yra rytinėje salyno dalyje, 1182 km į rytus nuo Taičio, 170 km į šiaurės vakarus nuo Pukarua atolo (artimiausia sala). Plotas – 7,3 km², lagūnos plotas – 20 km².

Atolas nusidriekęs vakarų–rytų kryptimi 14 km, plotis iki 3,5 km. Lagūna uždara.

2017 m. Tatakote gyveno 265 žmonės. Pagrindinė gyvenvietė – Tumukuru. Veikia oro uostas (nuo 1979 m.). Verčiamasi daugiausia kopros paruošimu ir tridaknų auginimu. Tatakoto atolas sudaro komuną. Yra Šv. Marijos Nekaltojo Prasidėjimo bažnyčia.

Pirmieji salą pasiekę europiečiai buvo Ispanijos jūrininkai Domingas de Boenečea ir Chosė Andija i Varela (1774 m.). Jie salą pavadino Šv. Narcizo (*San Narciso*) vardu. Nuo 1868 m. pradėjo veikti misionieriai.

## Šaltiniai
Turėja

**Turėja** () – koralinis atolas Ramiajame vandenyne, Prancūzijos Polinezijoje, Tuamotu salyne. Yra pietrytinėje salyno dalyje, 1150 km į rytus nuo Taičio, 57 km nuo Vanavanos atolo (artimiausia sala). Plotas – 8 km², lagūnos plotas – 47 km².

Atolas rombo pavidalo, 15 km ilgio ir 8 km pločio. Lagūna uždara. Atolą sudaro 4 didokos salelės (*motu*), iš kurių didžiausia – Tekaruga (užima visą rytinę pusę).

2017 m. Turėjos atole gyveno 336 žmonės. Pagrindinė gyvenvietė – Hakamaru (šiauriniame kampe). Veikia oro uostas (nuo 1985 m.). Verčiamasi daugiausia kopros paruošimu ir turizmu. Yra Šv. Marijos Taikos Karalienės bažnyčia. Turėjos atolas su keletu aplinkinių atolų sudaro Turėjos komuną.

Pirmasis salą pasiekęs europietis buvo britų jūrininkas Edvardas Edvardas (1791 m.), čia ieškojęs laivo „Bounty“ maištininkų. Jis salą pavadino Kerisfordo (*Carysford*) vardu. Nuo 1884 m. pradėjo veikti misionieriai. 1966–1996 m. atole veikė Ramiojo vandenyno bandymų stotis, koordinavusi branduolinius bandymus Moruroa ir Fangataufa atoluose. Veikė meteorologinė stotis.


Tureia Map.jpg|Atolo žemėlapis
Tureia.31.12.13.1.jpg|Atolo žiedas ir Hakamaru gyvenvietė
Tureia.31.12.13.2.jpg|Atolo žiedas
Tureia.31.12.13.3.jpg|Atolo vaizdas iš lėktuvo


## Šaltiniai
Pranciškus Stanislovas Juozapas Potockis

**Pranciškus Potockis**  (g. 1788 m. birželio 2 d. Niemrovas, m. 1853 m. sausio 16 d. Varšuva) – generalinis prokuratorius.  

## Biografija

Vincento Potockio  ir Anos Mycelskos sūnus. Karininkas, Mazovijos armijos komisijos prezidentas, kolekcionierius, Rusijos slaptasis paterėjas ir senatorius. Nikolajus I suteikė grafo titulą (paveldimas titulas) 1824 metais, titulo įteikimo ceremonija įvyko 1838 metais. 

## Šeima
Turėjo dvi žmonas − pirmoji buvo kunigaikštytė Sidonija Pranciška de Ligne (1786-1828), kita Karolina Koffler (1812-1885), kuri po jo mirties ištekėjo už Jonušo Rostvorovskio.
## Nuorodos

## Išnašos
Edvardas Mikučiauskas

**Edvardas Mikučiauskas** (1901 m. rugpjūčio 23 d. – 1986 m. vasario mėn.) – tarpukario Lietuvos futbolininkas, 1924 m. vasaros olimpinių žaidynių Paryžiuje dalyvis.

## Sporto pasiekimai

E. Mikučiauskas buvo Kauno „Kovo“ futbolo klubo žaidėjas. Su šiuo klubu laimėjo Lietuvos futbolo varžybas 1924, 1925 ir 1926 m.

Su Lietuvos futbolo rinktine dalyvavo 1924 m. vasaros olimpinėse žaidynėse Paryžiuje. Kartu su Lietuvos rinktine užėmė 17–22 vietas.

Lietuvos rinktinės sudėtyje sužaidė 1 rungtynes per olimpines žaidynes prieš Šveicariją.

## Nuorodos

* Edvardas Mikučiauskas (''sports-reference.com'' 
* Edvardas Mikučiauskas (''fifa.com'')
Stasys Razma

**Stasys Razma** (1899 m. Kaune – 1941 m.) – tarpukario Lietuvos futbolininkas, žaidęs pirmosiose Lietuvos futbolo rinktinės oficialiose rungtynėse, taip pat 1924 m. vasaros olimpinėse žaidynėse Paryžiuje.

## Sporto pasiekimai

S. Razma su klubu LFLS Kaunas laimėjo Lietuvos futbolo varžybas 1922 ir 1923 m.

Su Lietuvos futbolo rinktine dalyvavo 1924 m. vasaros olimpinėse žaidynėse Paryžiuje, kur nesėkmingai sužaidė 1 rungtynes su Šveicarija. Kartu su Lietuvos rinktine užėmė 17–22 vietas.

Lietuvos rinktinės sudėtyje sužaidė 5 rungtynes:
* 1923-06-24, Lietuva-Estija, 0 : 5
* 1924-05-25, Lietuva-Šveicarija, 0 : 9
* 1924-06-01, Lietuva-Egiptas, 0 : 10
* 1925-06-28, Lietuva-Estija, 0 : 1
* 1924-08-24, Estija-Lietuva, 1 : 2

## Nuorodos

* Stasys Razma (''sports-reference.com'') 
* Stasys Razma (''fifa.com'')
Fangataufa

**Fangataufa** () – nedidelis negyvenamas koralinis atolas Ramiajame vandenyne, Prancūzijos Polinezijoje, Tuamotu salyne. Yra pietrytinėje salyno dalyje, 1190 km į rytus nuo Taičio, 37 km nuo Moruroa atolo, Tureia komunoje. Plotas – 5 km², lagūnos plotas – 45 km². Fangataufos atole yra Prancūzijos branduolinių bandymų poligonas, kuriame Prancūzija anksčiau vykdė branduolinių bombų bandymus. Bandymai taip pat daryti ir netoliese esančiame Moruroa atole.

Atolas netaisyklingo kvadrato pavidalo, 9,5 km ilgio ir 9,5 km pločio. Lagūna šiaurėje ~60 m pločio laivuojamu sąsiauriu jungiasi su vandenynu. Šiaurės rytuose yra apleistas aerodromas.

1826 m. atolą pasiekė pirmasis europietis – britų jūrininkas Frederikas Viljamas Bičis ir pavadino „Koberno sala“ (*Cockburn Island*). Tarp 1966 ir 1996 m. atole atlikti 4 atmosferiniai ir 10 požeminių branduolinių bandymų. Po 1998 m. Fangataufos poligonas apleistas, bet sala išlieka saugoma Prancūzijos laivyno, patekimas be leidimo į ją draudžiamas.

## Šaltiniai
Juozas Žebrauskas (1904)

**Juozas Žebrauskas** (1904 m. rugpjūčio 31 d. – 1933 m. gegužės 14 d.) – tarpukario Lietuvos futbolininkas, olimpietis.

## Sporto pasiekimai

1924–1926 m. J. Žebrauskas žaidė klube ŠŠ Kovas Kaunas.

Su Lietuvos futbolo rinktine sužaidė 5 rungtynes, tame tarpe – pirmo turo atkrintamąsias rungtynes su Šveicarija 1924 m. vasaros olimpinėse žaidynėse Paryžiuje, kur užėmė 16–22 vietą (tarp 22 komandų).

## Išnašos
Diusio atolas

**Diusio atolas** () arba ***Fenua-manu*** – negyvenamas koralinis atolas Ramiajame vandenyne, Polinezijoje, priklauso Jungtinės Karalystės užjūrio valdai – Pitkernui. Atolas yra 535 km į rytus nuo Pitkerno salos ir 354 km nuo Hendersono salos. Plotas – 0,7 km² (su lagūna – 4 km²).

Atolas mažas, apskritas, 2,4 km ilgio ir 1,6 km pločio. Koralinį žiedą sudaro 4 salelės (didžiausia – šiaurinė: Akadijos). Sausuma iškyla iki 4,6 m virš jūros lygio. Lagūna iki 16 m gylio, pietvakariuose jungiasi su vandenynu 91 m pločio sąsiauriu. Dėl įtekančio iš vandenyno vandens srovės lagūnoje kyla sūkuriai.

Dėl gėlo vandens trūkumo Diusio atole augalijos mažai – auga tik heliotropai ir *Pemphis* krūmokšniai. Atolas yra svarbi jūrinių paukščių perimvietė. Čia gyvena dauguma pasaulio Merfio audrašauklių (*Pterodroma ultima*). Lagūnoje užfiksuotos 138 žuvų rūšys. Sausumoje gyvena gekonai, maitinasi jūriniai vėžliai. Sala retai aplankoma – porą sykių per metus čia užsuka kruiziniai laivai, kartais sustoja kroviniai laivai.

Atolą 1606 m. atrado Ispanijos jūrininkas Pedras Fernandesas de Keirosas ir pavadino „Nusileidusiu Mėnuliu“ (*Luna Puesta*). 1791 m. salą pasiekė laivo „Bounty“ maištininkų beieškodamas britų jūrininkas Edvardas Edvardsas ir pavadino Diusio barono Frensio Reinoldso-Moretono garbei. 1820 m. ieškodamas nuskendusio banginių medžiotojų laivo Tomas Reinas išsilaipino Diusio atole. 1825 m. salą pasiekė Frederikas Bičis. 1881 m. į salą įsirėžė pašto laivas *Acadia*. 1922 m. atliktas išsamus salos tyrinėjimas.

1867 m. į salą pretenzijas pareiškė JAV, bet savo valdžios neįtvirtino. 1903 m. Diusio atolą oficialiai aneksavo Jungtinė Karalystė (1937 m. oficialiai įsitvirtino).


Islets of Ducie Atoll.PNG|Salos žemėlapis
Dawn in ducie island.jpg|Diusio atole aušta
Ducie02 AKK.jpg|Lagūna ties Akadijos salele
Sunset in Ducie Island.jpg|Saulėlydis saloje
Murphy's petrel, Ducie island6.jpg|Merfio audrašauklis
Vladas Burba

**Vladas Burba** (g. 1966 m. rugsėjo 10 d. Plungėje) – buvęs Lietuvos dziudo imtynininkas, olimpietis. 

## Sporto pasiekimai

Tarptautiniuose turnyruose:

* 1989:  „Polish Open Warsaw“ – 2 vieta 
* 1993:   „Belgian Open Championships Visé“ – 3 vieta

Dalyvavo 1992 m. vasaros olimpinėse žaidynėse Barselonoje (Ispanija), kur užėmė 16–31 vietą. Svorio kategorijoje iki 95 kg pralaimėjo pirmąją kovą (dalyvavo 31 imtynininkas).

Pirmasis treneris – Kęstutis Šermukšnis.
 
## Nuorodos

* Vladas Burba (''sports-reference.com'') 
* Vladas Burba (''judoinside.com'')
Rusijos imperija olimpinėse žaidynėse

**Rusijos imperija olimpinėse žaidynėse** – 1900–1912 m. olimpinėse žaidynėse dalyvavusi Rusijos imperijos komanda. 

## Istorija

Pirmą kartą Rusijos imperijos sportininkai rungtyniavo 1900 m. vasaros olimpinėse žaidynėse Paryžiuje, po to praleido 1904 m. žaidynes JAV, vėl sugrįžo į 1908 m. žaidynes Londone ir 1912 m. žaidynes Stokholme. Po 1917 m. Spalio revoliucijos žlugus imperijai ir 1922 m. susikūrus TSRS, Rusijos sportininkų dalyvavimas olimpiniame sąjūdyje ilgam nutrūko, nes Tarybų Sąjunga olimpinėse žaidynėse pasirodė tik 1952 m.

## Iškovoti medaliai

### Vasaros žaidynėse

• *Lentelėje įtrauktas aukso medalis, laimėtas [[dailusis čiuožimas|dailiajame čiuožime]] 1908 m. vasaros žaidynėse Londone.*

Laimėti 8 medaliai. Prizines vietas užėmė:
*imtynininkai – 3  
*šauliai – 1  1  
*irkluotojai – 1  
*buriuotojai – 1  
*čiuožėjai – 1 

## Nuorodos

*  (London 1908)
*  (Stockholm 1912)
Valdemaras Puodžiūnas

**Valdemaras Puodžiūnas** (g. 1962 m. vasario 20 d.) – Lietuvos visuomenės veikėjas, redaktorius, publicistas, pedagogas.

## Biografija

Gimė 1962 m. vasario 20 d. Mokėsi Klaipėdos 21 vidurinėje mokykloje (dabar – Gedminų progimnazija).

1985 m. baigė valstybinės konservatorijos (Muzikos ir teatro akademija) lietuvių filologijos ir teatro pedagogikos studijas. Metus dėstė akademijoje, 1986–1987 m. tarnavo sovietinėje armijoje. 1989–1990 m. buvo LKP Klaipėdos miesto komiteto referentas kultūros klausimais.

1990–2010 m. dirbo dienraščio „Klaipėda“ redakcijoje. Buvo leidinio redaktoriaus pavaduotojas, vakarinio laikraščio „Vakarė Klaipėda“ (ėjo 1995–1997 m.) redaktorius, bendrovės direktorius. Nuo 2002 iki 2010 m. – laikraščio „Klaipėda“ vyriausiasis redaktorius.

2011–2012 m. ėjo Klaipėdos savivaldybės Kultūros skyriaus vedėjo pareigas.

Šiuo metu yra Socialinių mokslų kolegijos ir Klaipėdos universiteto lektorius. Dėsto būsimiems žurnalistams ir komunikacijos specialistams.

Lietuvos vardo paminėjimo tūkstantmečio įamžinimo paminklo Klaipėdoje organizacinio komiteto narys ir mecenatas. Paminklo Jurgiui Zauerveinui statymo komiteto narys. Tradicinių Metų klaipėdietės bei Metų jūrininko rinkimų sumanytojas ir iniciatorius. Buvo Klaipėdos įvaizdžio komisijos narys, dirbo Jūrinės kultūros koordinacinėje taryboje. Šiuo metu dalyvauja asociacijos „Mano miestas Klaipėda“ veikloje.

## Bibliografija

* Žiniasklaidos technologijos: kūrybos aspektai. – Klaipėdos universiteto leidykla, 2012.
* Viešosios komunikacijos technologijos ir inovacijos (vadovėlis). – Klaipėda, 2013.
* Efficiency and Professionalism within Organisational Communication. – Klaipėda, 2014.

## Nuorodos
* Publicistika
* Valdemaro Puodžiūno interviu „Iš kitos „barikadų“ pusės“
* Ketvirtosios valdžios ilgesys
* Valdemaras Puodžiūnas: „Praktinė veikla – žurnalistinių studijų esmė“
* V.Puodžiūnas: Dar ne viskas prarasta
Jurgis Mikalojus Hylzenas

**Jurgis Mikalojus Hylzenas** (; 1692 m. gruodžio 6 d., Dagda – 1775 m. balandžio 24, Varšuva) – Romos katalikų ir LDK valstybinis veikėjas, rašytojas ir vertėjas.

## Biografija
Kilo iš bajorų Hylzenų giminės. 1738 m. spalio 11 d. paskirtas Vilniaus kapitulos kancleriu. Sapiegų pagalba kaip karališkos kanceliarijos regentas 1740 m. birželio 10 d. tapo Lietuvos didžiuoju raštininku. Paskirtas Snmolensko vyskupu 1746 m. vasario 13 d. (pagal kitus šaltinius 1745 m. gegužės 10 d.). 1758 m. valdymą perdavė vyskupui-koadjutoriui Gabrieliui Vadzinskiui. 1759 m. apdovanotas Baltojo erelio ordinu. 1763 m. liepos 17 d. atsisakė vyskupijos valdymo.

## Darbai
* *Wojna duchowna Wawrzyńca Scupoli* 1746
* *Opisanie historyczne obyczajów pierwszych chrześcijan według Klaudiusza Fleury* 1746
* *Reguły kazań* 1747
* *Pisma Bożego… wybrane rozdziały* 1755

## Išnašos
Šv. Ansgaras

**Šventasis Ansgaras** (801 m. netoli Amjeno miesto, Šiaurės Prancūzijoje – 865 m. Brėmene) – šiaurės kraštų apaštalas, šventasis.

## Lietuvoje

Šv. Ansgaras siejamas ir su baltų žemių christianizacija susijusiais įvykiais. Remiantis Rimberto kronika galima pateikti hipotezę, kad Ansgaras buvo vienas iš pirmųjų misionierių, įžengusių į Lietuvos žemę. Manoma, kad šis šventasis galėjo aplankyti senąją Apuolės pilį, kuri stovėjo kuršių žemėje.

Šio šventojo vardu pavadinta Kaukolikų Šv. Ansgaro koplyčia.

## Išnašos

## Šaltiniai
* Šv. Ansgaras ir Lietuva. Skandinavų vikingams jo skelbtos Evangelijos aidas Naujausių laikų žemaitiškoje bei lietuviškoje istoriografijoje / Jonas Boruta // Krikščionybės raidos kontekstai Žemaitijoje. – P. 38-61, 279.
* Šventasis Ansgaras kuršių žemėje / Marius Dyglys // Liuteronų balsas. – 2007, Nr. 2, p. 26-28.
* Šventasis Ansgaras kuršių žemėje / Marius Dyglys // Šiaurės Atėnai. – 2007, saus. 6, p. 7.
Kijevo Budivelnyk

**Kijevo Budivelnyk** – profesionalus Ukrainos krepšinio klubas, žaidžiantis UA Basketball SuperLegue čempionate. Įkurtas 1945 m.

## Pavadinimų kaita
* 1945–1962 m. – *„SKIF Kijevo“*
* 1962–dabar – *„Kijevo Budivelnyk“*

## Nuorodos
* Oficialus komandos puslapis
Edoardo Mangiarotti

**Edoardo Mangiarotti** (1919 m. balandžio 7 d. – 2012 m. gegužės 25 d.) – Italijos fechtuotojas, 13 olimpinių medalių laimėtojas, 13 kartų pasaulio čempionas. Pagal šiuos laimėjimus jis yra pirmas per visą šios sporto šakos istoriją. Italas laikomas geriausiu visų laikų pasaulio fechtuotoju.

2003 m. Tarptautinis olimpinis komitetas skyrė E. Mangiarotti Platininio vainiko apdovanojimą, kuriame įamžinti tokie žodžiai: „Edoardo Mangiarotti, iš viso laimėjęs 39 aukso, sidabro ir bronzos medalius olimpinėse žaidynėse bei pasaulio čempionatuose, laikomas geriausiu fechtuotoju sporto istorijoje“.

## Šaltiniai
Nikumaroras

**Nikumaroras** () arba ***Gardnerio sala*** – koralinis atolas Ramiajame vandenyne, Polinezijoje, Fenikso salyne, priklauso Kiribačio valstybei. Plotas – 4,1 km², lagūnos plotas – 8 km².

Atolo ilgis šiaurės vakarų–pietryčių kryptimi 7,5 km, plotis iki 2,5 km. Vakaruose yra lagūną ir vandenyną jungiantis sąsiauris. Atole auga daugiausia žolės, krūmokšniai, kokospalmės. Gėlo vandens nėra. Sutinkamos žuvų rūšys, jūriniai vėžliai, kokosiniai krabai. Svarbios jūrinių paukščių perimvietės. Nuo 2006 m. Nikumaroro sala patenka į Fenikso salų saugomą teritoriją.

Salą europiečiai atrado XIX a. Ji vadinta Keminso, Gardnerio, Motu Ona, Letisijos sala. 1856 m. į Gardnerio salą pretenzijas pareiškė JAV, o 1892 m. – Didžioji Britanija. Norėdami įsitvirtinti, britai saloje įkūrė kokosų plantaciją ir atvežė vietinių darbininkų, bet dėl gėlo vandens trūkumo Nikumaroras greitai buvo apleistas. 1929 m. įsirėžęs į salos rifą nuskendo britų prekinis laivas *Norwich City*.

1938 m. britai bandė saloje įsteigti gyvenvietę – buvo atgabenta 20 Gilberto salų gyventojų, iš koralų luitų nutiesta gatvė, pastatyti namai, įrengti šuliniai, įkurtas administracinis pastatas, radijo bokštas. 1941 m. gyvenvietės įkūrėjas Džeraldas Galageris mirė, o 1944 m. saloje įsikūrė JAV kariuomenė. Nors po karo Nikumarore gyveno ~100 žmonių dėl gėlo vandens sistemų nepatikimumo ir gedimų gyventojų ėmė mažėti, o 1963 m. likusieji gyventojai perkelti į Saliamono Salas. 1979 m. Gardnerio sala atiteko Kiribačiui ir pervadinta Nikumaroru.


Nikumaroro Beach AKK.jpg|Paplūdimys saloje
Nikumaroro Lagoon Entrance AKK.jpg|Įplauka į lagūną
Nikumaroro Sunset AKK.jpg|Saulėlydis Nikumarore
Nikumaroro Pandanus AKK.jpg|Pandanai
Svajūnas Adomaitis

**Svajūnas Adomaitis** (g. 1985 m. kovo 9 d. Tauragėje) – buvęs Lietuvos imtynininkas (graikų-romėnų imtynės, iki 55 ir 60 kg), olimpietis. 

Tauragės vaikų ir jaunių sporto mokyklos auklėtinis, vėliau treniravosi Lietuvos olimpiniame sporto centre. Treneriai – Jonas Sabutis, Ruslanas Vartanovas.

## Sporto pasiekimai

* 2010:  Baku, Europos čempionatas, 14 vieta
* 2010:  Kouvola, Herman Kare turnyras, 5 vieta

* 2009:  Herningas, Pasaulio čempionatas, 20 vieta
* 2009:  Vilnius, Europos čempionatas, 12 vieta
* 2009:  Kretėjus, Cristo Lutte turnyras, 3 vieta

* 2008:  Splitas, Pasaulio kariškių čempionatas, 5 vieta
* 2008:  Roma (Ostia), Olimpinio turnyro atranka, 7 vieta
* 2008:  Tamperė, Europos čempionatas, 9 vieta

* 2007:  Haidarabadas, Pasaulio kariškių čempionatas, 3 vieta
* 2007:  Baku, Pasaulio čempionatas, 23 vieta
* 2007:  Sofija, Europos čempionatas, 9 vieta

* 2006:  Guangdžou, Pasaulio čempionatas, 11 vieta
* 2006:  Ulan Batoras, Pasaulio universitetų čempionatas, 3 vieta

* 2005:  Budapeštas, Pasaulio čempionatas, 14 vieta
* 2005:  Vilnius, Pasaulio čempionatas, 16 vieta (tarp jaunių)

* 2004:  Atėnai, Olimpinės žaidynės, 16 vieta

* 2003:  Kretėjus, Pasaulio čempionatas, 9 vieta
* 2003:  Stambulas, Pasaulio čempionatas, 24 vieta (tarp jaunių)
* 2003:  Belgradas, Europos čempionatas, 20 vieta

Dalyvavo 2004 m. vasaros olimpinėse žaidynėse Atėnuose (Graikija). Svorio kategorijoje iki 55 kg tarp 22 dalyvių liko 16-as. 19-metis S. Adomaitis pirmojoje dvikovoje C grupėje 1:3 pralaimėjo 24 metų Gruzijos atstovui Irakliui Čočvai, o po to taip pat 1:3 nusileido 30 metų turkui Erkanui Jildizui.

## Šaltiniai

## Nuorodos

* Svajūnas Adomaitis (''sports-reference.com'') 
* Svajūnas Adomaitis (''international wrestling database'')
Nilla Fischer

**Nilla Fischer** (g. 1984 m. rugpjūčio 2 d.) – Švedijos futbolininkė, nacionalinės rinktinės narė, olimpietė.

2008 m. Fischer pirmą kartą atstovavo Švedijai 2008 m. vasaros olimpinėse žaidynėse.

2016 m. vasaros olimpinėse žaidynėse N. Fischer pelnė pirmąjį žaidynių įvartį.

## Šaltiniai
Konstal 111N

**Konstal 111N** – tramvajų modelis, 1993 m. gamintas Lenkijos bendrovės „Konstal“. 

Tramvajus 13500 mm ilgio, 2400 mm pločio, 3060 mm aukščio, 16700 kg svorio. Būdingas kampuotas, „gabaritinis“ dizainas. Turi šešias duris, sudarytas iš dviejų dalių, atsidarančių į salono pusę. Konstal 111N turi 166 kW elektrinį variklį, gali išvystyti 70 km/h greitį. Tramvajus turi 20 sėdimų vietų, gali sutalpinti 125 keleivius.

Iš viso buvo pagaminti 6 Konstal 111N tramvajai.

## Tramvajaus pristatymas

## Nuotraukos

Vaizdas:181 Silesian Interurbans, tram viaduct, Gliwice.jpg|Konstal 111N Glivicėse, 2006 m.
Vaizdas:Gliwice zajezdnia Dzień otwarty 2012 Konstal 111N DSC 5934.jpg|Konstal 111N Glivicėse, 2012 m.
Vaizdas:Konstal 111N.jpg|Konstal 111N Zabže, 2006 m.
Vaizdas:Konstal 111N podczas parady tramwajów.jpg|Konstal 111N Katovicuose, 2012 m.


## Šaltiniai

## Nuorodos

* mkm.szczecin.pl - Konstal 111N
Janine Beckie

**Janine Beckie** (g. 1994 m. rugpjūčio 20 d.) – JAV-Kanados futbolininkė, nacionalinės rinktinės narė, olimpietė.

## Karjera
Profesionalios žaidėjos karjerą pradėjo 2016 m., kai 2016–2017 m. sezone rungtyniavo Houston Dash.

2018 m. atstovavo Sky Blue FC. 

Tais pačiais metais persikėlė į Angliją, kur 2018–2021 m. žaidė Manchester City WFC. 2020 m. balandžio 14 d. buvo pratęsta sutartis, kuri galiojo iki 2022 m.

2022 m. persikėlė į JAV ir rungtyniavo Portland Thorns FC. Su šiuo klubu buvo sudaryta trejų metų sutartis.

## Rinktinė
2016 m. Janine Beckie atstovavo Kanadai 2016 m. vasaros olimpinėse žaidynėse. 

Rungtynėse prieš Australijos rinktinę pirmąją rungtynių minutę Janine Beckie įmušė savo pirmąjį olimpinį įvartį.

## Šaltiniai

## Nuorodos
* SOCCERWAY
* soccerdonna.de
* olympedia.org
* Sports-reference (arch.)
* olympic.ca
Teraina

**Teraina** () arba ***Vašingtono sala*** (*Washington Island*) – koralinė sala Ramiajame vandenyne, Polinezijoje, Linijinių salų šiaurėje, priklauso Kiribačio valstybei. Plotas – 14,2 km².

Salos ilgis šiaurės vakarų–pietryčių kryptimi 6,8 km, plotis iki 2,5 km. Nuo kitų koralinių salų ir atolų Teraina skiriasi tuo, kad joje yra gėlavandenis ežeras (Vašingtono ežeras). Jis yra buvusios lagūnos liekana. Ežeras seklus (1–2 m, nors vietomis iki ~10 m), maitinamas tik kritulių. Po liūčių vakarinėje pusėje susidaro pelkės ir šlapynės. Pelkėje susidaręs durpynas. Dėl savo išskirtinių gamtinių sąlygų Teraina yra svarbi ekologinė buveinė – čia apsistoja daug migruojančių, jūrinių paukščių. Be to, saloje sutinkama ir retų rūšių – endeminė Kiritimačio nendrinukė, Rimataros loriketa ir kt. Paplūdimiuose peri jūriniai vėžliai. Didžiumą salos dengia tankūs kokospalmių, pandanų miškai.

2010 m. Terainoje gyveno 1690 gyventojų. Saloje yra 9 kaimai, iš kurių didžiausias – Tangkorė (410 gyv.). Gyventojų sudėtis mišri (kiribačiai, taitiečiai, tuvaliečiai). Verčiamasi daugiausia kopros ruošimu, taip pat žvejyba, vėžlių kiaušinių rinkimu. Yra lėktuvų tupimo takas, prieplauka, švyturys, radijo antena. Viduje susisiekimas vyksta keliais arba valtimis per ežero ir šlapynių kanalus.

Kai 1798 m. Terainą pasiekė pirmasis vakarietis – amerikietis Edmundas Faningas – sala buvo negyvenama. Jūrininkas salą pavadino JAV prezidento Džordžo Vašingtono garbei. 1856 m. pagal Guano salų aktą į Terainą pretenzijas pareiškė JAV, bet pasirodė, kad sala pernelyg drėgna guanui kasti. 1889 m. salą prisijungė britai (1916 m. ji tapo Gilberto ir Eliso kolonijos dalimi). Nuo XIX a. pab. salon gabenti darbininkai į kokosų plantacijas iš Gilberto salų, Taičio, Manihikio. Po 1979 m., kai Teraina tapo Kiribačio dalimi, čia dar atkelta naujakurių iš Gilberto salų.


Wash island house.jpg|Vyrų tarybos namas (1968 m.)
Washington Island road.jpg|Salos kelias (1968 m.)
Mikalojus Visgirda

**Mikalojus Visgirda** (m. 1622 m. kovo 13 d.) – Lietuvos tribunolo maršalka (1618 metais), Upytės pakamaris (1611-1622 metais).

Išpažino kalvinizmą. 

## Literatūra

* Urzędnicy Wielkiego Księstwa Litewskiego, t. 2, Województwo trockie XIV-XVIII wiek, pod redakcją Andrzeja Rachuby, Warszawa 2009, s. 496, 669.
* Złota księga szlachty polskiej, r. XVIII, Poznań 1896, s. 132.
Tabuaeranas

**Tabuaeranas** () arba ***Faningo atolas*** (*Fanning Atoll*) – koralinis atolas Ramiajame vandenyne, Polinezijoje, Linijinių salų spieičuje, priklauso Kiribačio valstybei. Plotas – 33,7 km² (lagūnos plotas – 110 km²).

Atolo žiedą sudaro virš 12 salelių. Lagūna sekli, giliausia vieta siekia ~15 m.

2010 m. Tabuaerane gyveno 1960 gyventojų. Saloje yra 9 kaimai, iš kurių didžiausias – Tenenebas (453 gyv.). Dauguma gyventojų kiribačiai. Verčiamasi daugiausia kopros ruošimu, taip pat žvejyba, dumblių rinkimu, auginamos vištos, kiaulės. Gaminami suvenyrai iš kriauklių, ryklio dantų. Veikia kelios mokyklos, bažnyčios, ligoninė. Yra prieplauka, nenaudojamas lėktuvų pakilimo takas.

Tikėtina, kad saloje senovėje buvo apsistoję polineziečiai, bet kai 1798 m. Terainą pasiekė pirmasis vakarietis – amerikietis Edmundas Faningas – sala buvo negyvenama. Sala pavadinta jūrininko garbei. 1855 m. salon atkelta darbininkų į kokosų plantacijas iš Manihikio. 1888 m. salą prisijungė britai (1939 m. ji tapo Gilberto ir Eliso kolonijos dalimi). 1902 m. Tabuaerane įkurta povandeninio telegrafo kabelio stotis.

XXI a. pr. veikė Norvegijos laivyno kruizinių laivų terminalas.


Fanning lagoon entrance.jpg|Įplaukimas į lagūną
Fanning lagoon sandbar.jpg|Lagūnos pakrantė
Fanning coconut grove.jpg|Kokospalmių giraitė
Tabuaeran AncientWalls AKK.jpg|Napario kaimo liekanos
Konstal 13N

**Konstal 13N** – tramvajų modelis, 1959–1969 m. gamintas Lenkijos bendrovės „Konstal“. 

Tramvajus 13390 mm ilgio, 2400 mm pločio, 3060 mm aukščio, 17500 kg svorio. Būdingas kampuotas, „gabaritinis“ dizainas. Turi tris duris, sudarytas iš keturių dalių, atsidarančių į salono pusę. Konstal 13N turi 166 kW elektrinį variklį, gali išvystyti 68 km/h greitį. Tramvajus turi 21 sėdimų vietų, gali sutalpinti 115 keleivius.

Iš viso buvo pagaminti 836 Konstal 13N tramvajai.

## Nuotraukos

Vaizdas:Konstal 13N podczas parady tramwajów.jpg|Konstal 13N Katovicuose, 2014 m.
Vaizdas:13N Poznań RB3.JPG|Konstal 13N Poznanėje, 2006 m.
Vaizdas:PL Warsaw Konstal 13N tram.jpg|Konstal 13N Varšuvoje, 2010 m.
Vaizdas:33 na przystanku dw. Centralny (3).jpg|Modifikacija Konstal 13N „Varlės“ Varšuvoje, 2010 m.


## Šaltiniai

## Nuorodos

* mkm.szczecin.pl - Konstal 13N
Antonis Morskis

**Antonis Morskis** (m. 1777 m.) – Lvovo 1765–1775 m., Peremyšlio kaštelionas 1752–1765 m., Peremyšlio vėliavininkas 1748–1752 m., Peremyšlio kardininkas 1740–1748 m., Dembovo seniūnas 1765 m.

Buvo Čartoriskių konfederacijos kancleris 1764 m. Karūnos armijos komisijos narys 1764 m. 1764 m. buvo Stanislovo Augusto Poniatovskio elektorius nuo Rusios vaivadijos. 1766 m. tapo senatoriumi rezidentu.

## Bibliografija

* Dyaryusz seymu electionis między wsią Wolą y miastem Warszawą odprawionego: zdania, mowy, porządek ceremonialny seymu, […] mappę campi electoralis szopy y okopow […] w sobie zawieraiący, przez sessyey dni zebrany r. P. 1764, fol. 58.
* Urzędnicy województwa ruskiego XIV–XVIII wieku. (Ziemie halicka, lwowska, przemyska, sanocka). Spisy. Oprac. Kazimierz Przyboś. 1987, s. 368.

## Išnašos
Remigijus Šukevičius

**Remigijus Šukevičius** (g. 1970 m. gegužės 3 d.) – buvęs Lietuvos imtynininkas (graikų-romėnų imtynės, 57 kg), vasaros olimpinių žaidynių 1992 m. Barselonoje (Ispanija) ir 1996 m. Atlantoje (JAV) dalyvis.

## Sporto pasiekimai

Daugkartinis Lietuvos čempionas. 1994 m. Europos čempionate užimta 5 vieta, 1995 m. Pasaulio čempionate – 9 vieta, 1996 m. Europos čempionate – 9 vieta. Treneris – Vidas Paleckis. 

1992 m. olimpinėse žaidynėse Barselonoje užimta 11 vieta (iš 19), 1996 m. Atlantoje (JAV) – 12 vieta (iš 20).
 
## Nuorodos

* Nepamirštas. Remigijui Šukevičiui sukako 45 metai
* Remigijus Šukevičius Lietuvos sporto enciklopedijoje
* Remigijus Šukevičius (''sports-reference.com'')
Kim Woo-jin

**Kim Vu Džinas** (; g. 1992 m. birželio 20 d.) – Pietų Korėjos šaulys iš lanko. Pasaulio ir olimpinis rekordininkas.

## Biografija

2016 m. vasaros olimpinėse žaidynėse šaudymo iš lanko varžybų atrankiniame raunde pasiekė naują pasaulio rekordą individualioje rungtyje – 700 taškai. Komandinėje rungtyje finale kartu su Pietų Korėjos rinktine (su Ku Bon-chan ir Lee Seung-yun) nugalėjo JAV rinktinę ir pirmą kartą tapo olimpiniu čempionu.

2020 m. vasaros olimpinių žaidynių metu iškovojo auksą vyrų komandų rungtyje.

2024 m. vasaros olimpinių žaidynių metu Pietų Korėjos atstovas iškovojo tris auksus: vyrų vienetų, vyrų komandų ir mišrių porų rungtyse.

## Šaltiniai
Pamela Travers

**Pamela Lindon Trevers** (, 1899 m. rugpjūčio 9 d. – 1996 m. balandžio 23 d.) – australų kilmės britų rašytoja, žurnalistė, aktorė. Žymiausias kūrinys – knygų serija apie pašėlusią auklę Merę Popins.

1977 m. Pamelai Trevers įteiktas Britanijos imperijos ordinas.

## Nuorodos

* Pamelos Trevers biografija (anglų k.)
Tulų kalba

**Tulų kalba** (ತುಳು ಭಾಷೆ = *Tuḷu bāse*) – dravidų kalbų šeimos kalba, vartojama daugiausia tulų tautybės žmonių. Paplitusi Pietų Indijoje: iš esmės pietvakarių Karnatakoje ir šiaurės Keraloje. Taip pat ja šnekama išeivijoje (daugiausia Maharaštroje, Persų įlankos šalyse). Kalbančiųjų skaičius – apie 2 mln. žmonių.

Dabar tulų kalba užrašoma iš kaimynų kanadų paimtu kanadų raštu, nors seniau naudojo tigalari raštą. Seniausi žinomi įrašai tulų kalba žinomi iš XIV–XV a. Kalbininkai tulų kalbą laiko artima dravidų prokalbei, nuo kurios, ji, kaip manoma, atskilo prieš 2000 metų. Tulų kalba yra viena iš 5 dravidų kalbų, turinčių rašytinę literatūra (tiesa, jos gausa kaimynams gerokai nusileidžia). Į tulų kalbą (XIV–XIX a.) yra išversta „Mahabharata“, „Bhagavata purana“, „Devi Mahatmja“ ir kiti, daugiausia religiniai tekstai. Tulų kalba sukurta daug žodinio paveldo – epai (pvz., *Siri Paddana*), mįslės, dainos, teatriniai vaidinimai, bhadžanai. Nuo 1971 m. yra statomi filmai tulų kalba.

Tulų kalba turi 6 kalbos dalis: daiktavardį, veiksmažodį, įvardį, skaitvardį, būdvardį ir dalelytę. Kalbos dalys kaitomos 3 giminėmis (vyriškoji, moteriškoji, bevardė), 2 skaičiais, vardažodžiai kaitomi 8 linksniais.

## Nuorodos
*
Francesca Inaudi

**Frančeska Inaudi** (, g. 1977 m. gruodžio 8 d. Siena) – italų aktorė.

## Biografija
Inaudi yra baigusi Piccolo Teatro akademiją Milane 1999 m. ir keletą metų vaidino teatre. Kine debiutavusi po 3 metų, 2004 m. ji persikėlė į Romą, kur taip pat kuria vaidmenis teatre bei televizijoje.

Aktorė laisvai kalba angliškai, prancūziškai ir ispaniškai.

## Vaidmenys kine
* Po vidurnakčio (2004)
* L'uomo perfetto (2005)
* L'orizzonte degli eventi (2005)
* La bestia nel cuore (2005)
* 4-4-2 - Il gioco più bello del mondo (2006)
* Napoleonas ir aš (2006)
* Non prendere impegni stasera (2006)
* Viaggio in Italia - Una favola vera (2007)
* Gli arcangeli (2008)
* Io, Don Giovanni (2009)
* Questione di cuore (2009)
*1000 eurų karta (2009)
* Il richiamo (2009)
* Vestuvės ir kitos nelaimės (2010)
* Noi credevamo (2010)
* Moterys prieš vyrus (2011)
* Come trovare nel modo giusto l'uomo sbagliato (2011)
* I Calcianti (2012)
* Pasimatysim rytoj (2013)
* La mossa del pinguino (2014)
* L'amore non perdona (2014)
* Tre tocchi (2014)
* Solo per il weekend (2015)

## Pagrindiniai kino apdovanojimai
* FICE – geriausia nauja aktorė (2005)
* Flaiano filmų festivalis – geriausia aktorė (2004)
* Giffoni filmų festivalis (2012)
* Golden Graals – geriausia komedijos aktorė (nominacija) (2005)
* Italijos nacionalinis kino žurnalistų sindikatas – geriausia aktorė (nominacija) (2005)
* Italijos nacionalinis kino žurnalistų sindikatas – geriausia komedijos aktorė (nominacija) (2007)
* Italijos nacionalinis kino žurnalistų sindikatas – metų apdovanojimas (2011)

## Šaltiniai

## Nuorodos

* Oficiali svetainė 
* IMDb profilis
1000 eurų karta

**1000 eurų karta** () – 2009 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Alessandro Tiberi – Mateo
* Carolina Crescentini – Angelika
* Valentina Lodovini – Beatričė
* Francesco Mandelli – Frančesko
* Francesca Inaudi – Valentina
* Paolo Villaggio – profesorius

## Turinys

Filmas pasakoja apie Pietų Italijos gyventojus, kurie mėgina bet kokiomis priemonėmis įsitvirtinti šiaurinės Italijos miestuose, o darbo praradimas jiems reiškia grįžimą namo, į skurdą. 1000 eurų – alga, kurią jiems dažniausiai mokama už darbą.

30-metis Mateo, pasižymintis puikiais matematiniais gabumais, turi pašaukimą dėstyti universitete, tačiau šiai veiklai skiria mažai laiko, o darbuojasi marketingo kontoroje. Jis nuomojasi butą kartu su kitu pietiečiu Frenčesko, kuris niekaip nesusiranda darbo ir dienas leidžia žaisdamas „Playstation“. 

Vienu metu Mateo gyvenime atsiranda dvi moterys: nauja viršininkė Angelika ir kaimynė Beatričė. Kurį laiką mėgindamas palaikyti santykius su abejomis merginomis, galiausiai jis priverstas rinktis: finansinį stabilumą galinti garantuoti Angelika ar pavaduojančia mokytoja dirbanti ir nuolatinės vietos neturinti Beatričė. Kuomet Angelika gauna paskyrimą į Barseloną ir pasiūlo kartu vykti Mateo, šis apsisprendžia likti su Beatriče.

## Apdovanojimai
* Golden Graal (nominacija) – geriausias komedijos režisierius (M.Vernier)
* Italijos nacionalinis kino žurnalistų sindikatas (nominacija) – geriausia komedija ir geriausia antrojo plano aktorė (V.Lodovini)
Mikalojus Morskis

**Mikalojus Morskis** – Krokuvos kanauninkas 1772-1790, masonų ložės „Bouclier du Nord“  magistras 1784 metais.

## Literatūra

* Rodzina, herbarz szlachty polskiej, t. XI, Warszawa 1914
* Stanisław Małachowski-Łempicki, Wykaz polskich lóż wolnomularskich oraz ich członków w latach 1738-1821, w: Archiwum Komisji Historycznej, t. XIV, Kraków 1930
Po vidurnakčio

**Po vidurnakčio** () – 2004 m. Italijoje sukurta romantinė komedija, demonstruota Berlyno kino festivalyje.

## Pagrindiniai aktoriai
: *Aktorius – vaidmuo*
* Giorgio pasotti – Martinas
* Francesca Inaudi – Amanda
* Fabio Troiano – Angelas
* Francesca picozza – Barbara
* Silvio Orlando – balsas už kadro

## Turinys

Martinas – uždaro būdo vaikinas, gyvenantis savo paties susikurtame pasaulyje ir dirbantis naktiniu sargu kino muziejuje, kuriame nuolatos žiūri nespalvotus filmus. Vieną naktį į muziejų įsmunka prieglobsčio ieškanti Amanda – atokios kavinės darbuotoja, kuri supykusi apipylė savo viršininką verdančiu aliejumi, o šis iškvietė policiją. Jos vaikinas, vadinamas Angelu, uždarbiauja pardavinėdamas vogtas mašinas, o už uždirbtus pinigus svajoja nusipirkti (būtinai nusipirkti, o ne pavogti) „Ferrari“. Amanda muziejuje sulaukia ryto, o paskui mėgina susisiekti su Angelu, tačiau jos ieško policija, todėl ji vėl priversta slėptis pas Martiną. Tylenis įsimyli merginą, tačiau bijo, kad neturi jai ką pasiūlyti. Kuomet  Amanda galiausiai išvyksta, jis pasiryžta mesti iššūkį Angelui. Pastarasis, kol jo mergina slapstėsi, buvo grįžęs pas buvusią meilužę Barbarą, įkrečia Martinui į kailį, tačiau nusprendžia leisti Amandai pasirinkti. Mergina atsisako priimti sprendimą ir kurį laiką jiedu bendrauja trise, kol galiausiai apsisprendžia likti su Martinu. Angelas nepyksta ir netgi jaučiasi laimingas dėl jos. Vakare eidamas gatve jis pamato vykdomą nusikaltimą ir mėgina tam sutrukdyti, tačiau pašautas miršta greta „Ferrari“ pardavimų salono...

## Apdovanojimai
Teismo diena (1971 filmas)

**Teismo diena** (, ) – 1971 m. sukurtas vesternas.

## Pagrindiniai aktoriai
: *Aktorius – vaidmuo*
* Ty Hardin
* Rossano Brazzi – šerifas
* Edda Di Benedetto – Prerijų Gėlė
* Rosalba Neri – Tekanti Saulė
* Gordon Mitchell – Nortonas
* Pinuccio Ardia – misteris Higinsas

## Turinys

Viename iš Laukinių Vakarų miestų pasirodo paslaptingas nepažįstamasis, kuris pas vietinį karstadirbį užsako kelis karstus, o pas duobkasį – paruošti duobes kapinėse. Netrukus mieste prasideda susišaudymai: nepažįstamasis vieną po kito į kovą iškviečia vietinius banditus, o dvikovos signalui naudoja prisukamą žaislinį būgnininką, kuriam nutilus prasideda šaudymas. Šerifas mėgina išsiaiškinti šaulio tapatybę, kuris keršija už kažkada išžudytą savo šeimą...
Sabrina Impacciatore

**Sabrina Impacciatore** – italų aktorė ir komikė. Vaidybos mokėsi Niujorke ir Romoje, o karjerą pradėjo nuo pasirodymų varjetė bei įvairiuose televizijos šou. Kine debiutavo 1999 m., o 2007 m. buvo nominuota prestižiniam Italijos kino apdovanojimui David di Donatello už vaidmenį filme „Napoleonas ir aš“.

2004 m. atliko nedidelį vaidmenį Mel Gibson dramoje „Kristaus kančia“.

## Pagrindiniai apdovanojimai
* Flaiano filmų festivalis – geriausia antrojo plano aktorė (2001)
* David di Donatello (nominacijos) – geriausia antrojo plano aktorė (2007 ir 2008)
* Golden Cian – geriausia antrojo plano aktorė (2007)
* Italijos nacionalinis kino žurnalistų sindikatas (nominacijos) – geriausia antrojo plano aktorė (2001, 2004 ir 2007)

## Filmografija

* Il compagno (1999)
* Bar Roma (1999)
* L’ultimo bacio (2001)
* Concorrenza sleale (2001)
* Il mare, non c'è paragone (2002)
* Gente di Roma (2003)
* Al cuore si comanda (2003)
* Kristaus kančia (2004)
* Manuale d’amore (2005)
* …e se domani (2005)
* Napoleonas ir aš (2006)
* Signorina Effe (2007)
* 2061 – Un anno eccezionale (2007)
* Baciami ancora (2010)
* Diciotto anni dopo (2010)
* Una donna per la vita (2011)
* Amiche da morire (2013)
* Pane e burlesque (2014)
* Ar esi buvusi Mėnulyje? (2015)

## Nuorodos

* IMDb profilis
Ar esi buvusi Mėnulyje?

**Ar esi buvusi Mėnulyje?** () – 2015 m. sukurta Italijoje komedija.

## Pagrindiniai aktoriai
: *Aktorius – vaidmuo*
* Raoul Bova – Renzo
* Liz Solari – Giulija
* Giulia Michelini – Kerol
* Sergio Rubini – Delfo
* Pieetro Sermonti – Marko
* Sabrina Impacciatore – Mara
* Paolo Sessanelli – Rozarijo

## Turinys

30-metė Giulija – savimi pasitikinti, sėkmingai karjeros laiptais kopianti moteris, neturinti laiko naujoms pažintims ir asmeniniam gyvenimui. Viskas staiga apsiverčia, kuomet ši gauna žinią apie paveldėtą ūkį. Atvykusi čia su vienintele mintimi – kuo greičiau jį parduoti, - Giulija susipažįsta su jame gyvenančiu Renzo ir šio sūnumi. Kadangi dokumentų tvarkymas užtrunka, Giulija kuriam laikui lieka ūkyje ir nors Renzo pradžioje jai atrodo neišauklėtas ir pernelyg geros nuomonės apie save, moteris netrukus jį įsimyli. Vėliau jiedu ne kartą pykstasi, skiriasi ir vėl taikosi, kol galiausiai lieka kartu naujajame Giulijos ūkyje...
Kosovas 2016 m. vasaros olimpinėse žaidynėse

**Kosovo sportininkai [[2016 m. vasaros olimpinės žaidynės|2016 m. vasaros olimpinėse žaidynėse]]** dalyvavo pirmą kartą šalies istorijoje. 2014 m. gruodį Kosovo olimpinis komitetas įstojo į TOK ir gavo šią teisę. Šiose žaidynėse šaliai atstovavo 8 sportininkai, kurie varžėsi 5 sporto šakose.

Per žaidynių atidarymo ceremoniją šalies vėliavą nešė pasaulio dziudo čempionė Majlinda Kelmendi.

Serbija prieštaravo Kosovo įtraukimui į TOK nares, tačiau šio sprendimo neboikotavo. Kosovo nepriklausomybę pripažino 107 JTO narės.

## Lengvoji atletika
 

;Vyrai
;Bėgimai

;Moterys
;Bėgimai

## Dviračių sportas

## Dziudo
 

## Šaudymas
  

;Moterys

## Plaukimas

## Šaltiniai
Pietų Sudanas 2016 m. vasaros olimpinėse žaidynėse

**Pietų Sudano sportininkai [[2016 m. vasaros olimpinės žaidynės|2016 m. vasaros olimpinėse žaidynėse]]** dalyvavo pirmą kartą šalies istorijoje. Šaliai atstovavo 3 sportininkai bėgimo rungtyse.

## Lengvoji atletika

;Bėgimai

## Šaltiniai
Mikalojus Kosceleckis (1535)

**Mikalojus Kosceleckis ** (apie 1485–1535) – Lenkijos karalystės valstybinis veikėjas, Inovroclavo kaštelionas (nuo 1516 m.), Inovroclavo (1520–1522 m.), Kujavijos Bresto (1523–1525 m.) ir Kališo vaivada (1525–1535 m.). Dobžynnsko ir Kujavijos Bresto seniūnas.

## Biografija
Lenkijos bajorų Kosceleckių giminės atstovas, herbo „Ogonczyk“ savininkas. Inovroclavo vaivados Jano Kosceleckio (apie 1430–1498) ir Katerinos Odrovonž iš Žuravnicos (m. po 1497) vienintelis sūnus.

Nuo 1516 m. Mikalojus Kosceleckis minimas Inovroclavo kašteliono laipsnyje. 1520 m. gavo Inovroclavo vaivados, 1523 m. – Kujavijos Bresto, o 1525 m. – Kališo vaivados pareigybę.

## Šeima
Buvo vedęs Aną Laską (m. po 1517), Lenčicos ir Seradzo vaivados Jaroslavo Laskio (?–1521) dukterį nuo santuokos su Siuzana iš Bonkovo-Guros. Vaikai:

* Janas (m. 1553), Dobžyno (1534) ir Krokuvos pakamaris (1535), Inovroclavo (1542–1552) ir Lenčicos vaivada (1552–1553), Kujavijos Bresto, Dobžyno ir Kovalio seniūnas
* Sofija Koscelecka, Krokuvos kašteliono Sebastijano Meleckio (?–1575) žmona
* Stanislavas (m. po 1536)
* Jadvyga KLoscelecka (m. po 1549), Sondecko kašteliono Severino Bonero (m. 1549) žmona nuo 1532 m.

## Nuorodos